I et år med variable og til dels beskjedne resultater vant Caruana i juni/juli på nytt den tradisjonsrike Dortmund-turneringen i sjakk (etter delt førsteplass i 2012). Men det viktigste resultatet rent karrieremessig var at han endte opp som delt vinner (sammen med Hikaru Nakamura og Dmitrij Jakovenko) av FIDEs Grand Prix-syklus 2014/2015, slik at han dermed kvalifiserte seg for å delta i kandidatturneringen i mars 2016.